Domstolens dom (Syvende Afdeling) af 2. oktober 2025 – MET Magyarország Energiakereskedő Zrt. og Global NRG ROM SRL mod Magyar Energetikai és Közmű-szabályozási Hivatal (anmodning om præjudiciel afgørelse fra Fővárosi Törvényszék – Ungarn)
(Sag C-369/24 1, MET Magyarország og Global NRG ROM)
(Præjudiciel forelæggelse – det indre marked for naturgas – forordning (EU) 2017/460 – naturgastransmissionsnettet – referenceprismetode – artikel 35, stk. 1 – fritagelse for kontrakter indgået før den 6. april 2017, som ikke fastsætter nogen ændring i niveauerne af transmissionstarifferne bortset fra indeksering – begrebet »indeksering«)
Processprog: ungarsk
Den forelæggende ret
Fővárosi Törvényszék
Parter i hovedsagen
Sagsøgere: MET Magyarország Energiakereskedő Zrt. og Global NRG ROM SRL
Sagsøgte: Magyar Energetikai és Közmű-szabályozási Hivatal
Procesdeltager: FGSZ Földgázszállító Zrt.
Konklusion
Artikel 35, stk. 1, i Kommissionens forordning (EU) 2017/460 af 16. marts 2017 om fastsættelse af en netregel for harmoniserede transmissionstarifstrukturer for gas, sammenholdt med retssikkerhedsprincippet og princippet om beskyttelse af den berettigede forventning,
skal fortolkes således, at
den heri fastsatte undtagelse udelukkende finder anvendelse på langsigtede kontrakter om kapacitetsreservation for gastransmission indgået inden den 6. april 2017, hvori der er fastsat bestemmelse om ændring i niveauet af de kapacitets- og/eller produktbaserede transmissionstariffer alene på grundlag af indeksering, bl.a. baseret på forbrugerprisindekset. Denne undtagelse finder ikke anvendelse på kontrakter, hvor ændringerne i niveauerne af tariffer er baseret på andre faktorer, herunder i tilfælde af de kontraherende parters enighed om disse ændringer eller anvendelse af en officiel tarif.
____________
1 EUT C, C/2024/4579.